**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_\_\_ din data de \_\_\_\_\_\_\_\_\_\_\_ 2025**

**privind acordarea unor stimulente financiare personalului medical și de specialitate**

**din Spitalul Județean de Urgență Satu Mare, pe anul 2025**

Consiliul Județean Satu Mare,

având în vedere Referatul de aprobare nr.\_\_\_\_\_\_\_ /\_\_\_\_\_\_2025 al domnului Pataki Csaba, președintele Consiliului Județean Satu Mare;

ținând cont de:

- adresa Spitalului Județean Satu Mare nr. 3131/13.02.2025, înregistrată la Consiliul Județean Satu Mare cu nr. 3640/14.02.2025 privind acordarea unor stimulente financiare;

- adresa Spitalului Județean Satu Mare nr. 8176/11.04.2025 înregistrată în cadrul instituției noastre cu nr. 8114/11.04.2025 privind veniturile proprii ale spitalului;

raportat la Hotărârea Consiliului Județean Satu Mare nr. 29/31.03.2025 privind aprobarea bugetului general consolidat al Județului Satu Mare, pe anul 2025,

luând în considerare prevederile:

- art. 14 alin. (5), art. 67 și art. 68 alin. (2) din Legea nr. 273/2006 privind finanțele publice locale, cu modificările și completările ulterioare,

- art. LXII din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene, cu modificările și completările ulterioare,

- art. 190 alin. (1), art. 193 alin. (6^1) și alin. (7), precum și art. 199 alin. (2) din Legea nr.95/2006 privind reforma în domeniul sănătății, republicată, cu modificările și completările ulterioare,

în temeiul prevederilor art. 173 alin. (1) lit. f) și alin. (3) lit. a), art. 182 alin. (4) cu trimitere la art. 139 alin. (3) lit. a), art. 182 alin. (1), coroborate cu cele ale art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

**H O T Ă R Ă Ș T E:**

**Art.1.** Se aprobă, în limita bugetului aprobat, acordarea stimulentelor financiare pentru anul 2025, în sumă de 1.396.540 lei, personalului medical și de specialitate angajat în cadrul Spitalului Județean de Urgență Satu Mare.

**Art.2.** Nivelul lunar al stimulentelor financiare pentru personalul medical și de specialitate, nu poate fi mai mare de două salarii minime brute pe țară garantate în plată în vigoare și se menține în plată la același nivel cu cel acordat pentru luna noiembrie 2024.

**Art.3.** Personalul medical și de specialitate care beneficiază de stimulente financiare lunare se stabilește de către Comitetul director al Spitalului Județean de Urgență Satu Mare, în baza unui regulament propriu privind acordarea stimulentelor financiare lunare, aprobat de Consiliul de Administrație al Spitalului Județean de Urgență Satu Mare, în condițiile legii.

**Art.4.** Finanțarea acordării stimulentelor financiare lunare este asigurată din veniturile proprii ale Spitalului Județean de Urgență Satu Mare, exclusiv din veniturile realizate în baza contractului încheiat cu Casa de asigurări sociale de sănătate, din subvențiile de la bugetul de stat și local, din donații și sponsorizări.

**Art.5.** Cu ducerea la îndeplinire a prezentei se încredințează Spitalul Județean de Urgență Satu Mare.

**Art.6.** Prezenta se comunică Spitalului Județean de Urgență Satu Mare, Consiliului de Administrație al Spitalului Județean de Urgență Satu Mare, precum și Direcției economice și Serviciului managementul resurselor umane din cadrul aparatului de specialitate al Consiliului Județean Satu Mare.

Satu Mare, la\_\_\_\_\_\_\_\_\_\_\_2025

**INIŢIATOR, AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena Ana

Red.Tehn./ P.N./5ex